Сократес
Сократес Бразилейро Сампайо де Соуза Виейра де Оливейра (, на португалски се произнася най-близко до Со̀кратиш Бразилейру Сампаю джи Соуза Виейра джи Оливейра, а на бразилски португалски най-близко до Со̀кратис Бразилейру Сампаю джи Соуза Виейра джи Оливейра), или по-известен само като Сократес (или Сократеш) или като доктор Сократес (доктор Сократеш), е бразилски футболист.

Сократес е един от редките случаи на брилянтни футболисти с високо образование. По образование е лекар.

Биография 

Започва да се занимава професионално с футбол през 1974 г. в Рибейрао Прето. По-голямата част от кариерата си прекарва в Коринтианс (1978-1984 г.). По-късно преминава през Фиорентина, Фламенго и Сантош.

За националния отбор на Бразилия той дебютира на 17 май 1979 г. срещу Парагвай. Оттогава изиграва за страната си общо 60 мача, в които отбелязва 22 гола. Участва на световните първенства през 1982 и 1986 г., като през 1982 г. е капитан на националния отбор. 

Сократес ще се запомни и като един от малкото футболисти, употребяващи огромни количества алкохол и цигари. Като футболист е пушил по 20 цигари на ден.

През 2004 г., на 51 години, вече прекратил с активната си състезателна дейност, Сократес подписва едномесечен договор с английския аматьорски клуб Гарфорт Таун.

На 4 декември 2011 г. след усложнение в здравословното му състояние Сократес умира от септичен шок в болница в Сао Пауло, ден след като е постъпил в нея.

Отбори 
 1974–1978 Ботафого (Рибейрао Прето)
 1978–1984 Коринтианс
 1984–1985 Фиорентина
 1985–1988 Фламенго
 1988–1990 Сантош
 2004 Гарфорт Таун

Източници 

Бразилски футболисти
Футболисти на Коринтианс
Футболисти на Фиорентина
Футболисти на Сантос
ФИФА 100
Бразилски треньори по футбол
Бразилски лекари
Починали в Сао Пауло
Починали от цироза